# কনটেস্ট ও সম্পর্কিত তথ্য

[https://toph.co/contests](https://toph.co/contests) লিংকে গেলে টাফে চলমান, আসন্ন এবং পুর্ববর্তী কনটেস্ট গুলো দেখা যাবে। কনটেস্ট সাধারণত দুই ধরনের হয়ে থাকে।&#x20;

1. Invited Only
2. Open for All

প্রথম কনটেস্ট শুধুমাত্র টাফ সিস্টেম দ্বারা রেজিস্টারকৃত প্রতিযোগীরাই অংশগ্রহণ করতে পারে। এক্ষেত্রে সিস্টেম/আয়োজক প্রতিযোগিদের ইউজারনেম ও পাসওয়ার্ড দিয়ে থাকে।

দ্বিতীয় ক্ষেত্রে প্লাটফর্মের সবাই অংশগ্রহন করতে পারে। ধরে নেওয়া যায় আপামর জনতা কনটেস্ট এইটা। এখানে নিজের অ্যাকাউন্টেই লগইন করতে হয়।

শুধুমাত্র সবার জন্য উন্মুক্ত কনটেস্টের ক্ষেত্রে প্রতিযোগিকে আগে থেকে SignUp করতে হয়। সুতরাং এ বিষয়ে খেয়াল রাখতে হবে।

কনটেস্ট শুরু হলে সাবমিশন করা যাবে এবং শেষ হওয়ার সাথে সাথে সকল সাবমিশন সাসপেন্ড হয়ে যাবে। তাই কনটেস্টের অবস্থা (সময় কাউন্টডাউন) লক্ষ্য রাখা উচিত।&#x20;
